
Repressió i impunitatpoucial 


Provoquen algunes destrosses a la masia okupada de Collserola 


La guàrdia urbana organitza un ampli dispositiu 
per confiscar plantes de marihuana a Kan Pasqual 


Collserola/ Barcelona.- "El passat 31dejuliol, 
a mitja tarda, van entrar a tot drap dins de la 
finca de Kan Pasqual -masia okupada a Coll¬ 
serola-, quatre cotxes patrulla de la Guardia 
Urbana de Barcelona, una furgona d'antiaval- 
ots i doscotxes més de paisà. En total van sor¬ 
tir una dotzena de polis (guàrdia urbana, anti- 
narcòtics i secretes) que haguessin entrat a 
l’interior de la casa si no els haguéssim tancat 
la porta als morros. En actitud provocadora 
van rodejar la casa amb amenaces de desal¬ 
lotjament i detenció dels que hi estàvem en 
aquells moments. Durant aproximadament 

Guerra contra elcannabis 
Els especialistes en cannabis 
refusen l'acusació d'apologia ja 
que el seu consum no és delicte 

Madrid.- El passat 24 de juliol el ministre 
d'interior Àngel Acebes, va realitzar unes 
declaracions en les que afirmava que pròxi¬ 
mament es crearien uns grups d'experts le¬ 
gals per acabar amb les publicacions espe¬ 
cialitzades en informació sobre el cultiu i la 
denominada cultura del cannabis. Acebes 
vol tancar tant aquestes publicacions com 
les botigues especialitzades en la venda de 
llavors i accesoris pel cultiu (ghrow-shops), 
acusant-los d'apologia al cannabis. Els afec¬ 
tats van refusar en un comunicat les críti¬ 
ques del ministre i li van recordar que el 
consum d'aquesta substància no és delicte, 
pel que no es pot contemplar en cap mo¬ 
ment que es realitzi apologia. També se li va 
demanar que no busqui culpables per justi¬ 
ficar el fracàs de les polítiques de prevenció 
sobre drogues que realitza l'Estat. 

Vilaweb 5/ 8/ 03 


dues hores van escorcollar tota la finca, en¬ 
trant als horts i filmant tot el que teníem, així 
com a les persones que allí ens trobàvem. En 
cap moment ens van ensenyar l’ordre de reg¬ 
istre o algun paper legal que avalés l'espec¬ 
tacular operatiu que havien desplegat. No van 
arrancar ni la farigola, ni la sàlvia ni d’altres 
plantes medicinals que hi plantem, només les 
marihuanes. Buscaven una macro-plantació i 
no més van trobar unes quantes plantes escar¬ 
ransides per les altes temperatures que patim, 
que ens van confiscar. Abans d'abandonar la 
finca, els agents van identificar a tres person¬ 


es que acabaven d'arribar per solidaritzar-se 
amb nosaltres. Un dels agents de paisà, que 
havia estat pipejant la finca la setmana abans 
(tenia molt mala llet per no trobar la "planta- 
siong") ens va tornar a cridar: "Nos volvere- 
mos a ver". Ens van punxar les rodes d'una fur¬ 
goneta que hi havia a l’exterior i van trencar la 
cadena que delimita la finca per poder entrar 
i sortir amb els vehicles. Durant tota la tarda 
va continuar pujant gent per tal de solidar- 
itzar-se i sabem que almenys D persones més 
van ser identificades a prop de l’estació de les 
Planes." Kan Pasqual 5/ 8/ 03 


L'Assemblea de Kan Pasqualexpresa: 

1 La Guàrdia Urbana del districte Sarrià 
Sant Gervasi, ha comès el delicte d'invasió 
de la propietat i sabotatges a la propietat 
aliena (punxada de rodes, trencament de 
cadena, talls de mangueres als horts). És 
responsabilitat de la Regidora de Sarrià, 
Katy Carreras, respondre per aquests fets i 
reparar els danys. 

2. Estem farts del setge de policies secretes 
de tot tipus i edats, alguns cops venen amb 
els seus nens per les seves operacions d'in- 
teligència. Exigim la dimissió immediata de 
la Delegada del Govern Júlia Garcia 
Valdecasas i la dissolució de tots els cossos 
de la policia (municipal, nacional i catalana). 

3. Joan Clos: portem 7 anys d'autogestió i 


agroecologia a l'interior del degradat Parc 
Metropolità de Collserola. Sobreviurem al 
"Ferum 2004". 

4. Cultivem sense químics i pesticides. La 
planta Cannabis Sativa és un reconegut 
bioregulador per allunyar, entre d'altres, 
l'escarabat de la patata. (Llegiu bibliografia.) 

5. Agraim la contundent i immediata mostra 
de suport de moltes persones i col·lectius 
que van arribar per defensar la casa o que 
ens van trucar per informar-se de la situació, 
pensant que ens desallotjaven. Lamentem la 
confusió inicial, però durant els 15 primers 
minuts no teniem gens clar quines eren les 
seves intencions. En cas de desallotjament 
real, fem una crida de resistència total a Kan 
Pasqual. Assemblea de Kan Pasqual 5/ 8/ 03 


Cassolada i concentració 

EN SOLIDARITAT AMB ELS IMMIGRANTS DE LES CASERNES DE SANT ANDREU 

plaça Sant Jaume 7 d'agost a les Bh 


Setmana del 6 al 32 d'agost de 2003 


OKUPACIÓ I CENTRES SOCIALS 


L'enderroc s'atura a la porta de la casa, deixant-la bloquejada amb tones de runa acumulada 

Loura sa. i l'ajuntament enderroquen il·legalment una 
finca de N ou Barris mentre hi dormia gent dins de la casa 


Nou Barris/ Barcelona.- El divendres 1 d'agost l'empresa constructo¬ 
ra Loura S.A. va arribar a la casa situada al carrer M aladeta 8, i amb 
l'encubrimient de la guàrdia urbana, que estava present en tot 
moment, va començar a enderrocar el jardí i el pati de la casa, acu¬ 
mulant a la porta tones de runes que dificulten l'accés, i soterrant les 
pertinences que hi havia a la finca. Van parar quan una veïna els va 
dir que dintre de la casa hi havia gent, i per a comprovar-ho van 
llençar un test a través de la finestra deia cuina. Les excavadores van 
arribar fins a la paret de l’habitació on encara hi havia gent dormint. 
El dilluns 4 al matí l'empresa va tornar per acabar de destruir la casa 
però es van trobar amb una concentració d'unes 30 persones que els 
va impedir actuar impunement i van haver d'anar-se’n sense des- 

LA POLICIA ES PRESENTA FINS A LA PORTA DE LA CASA 

Suspensió del desallotjament de "La 
Karraka" després de sis hores d'espera 

Sants/ Barcelona.- A les 9 del matí del 30 juliol s'havia convocat una 
concentració a les portes de la casa situada al carrer M iquel Àngel, 
número 53, del barri de Santsde Barcelona. La finalitat era aturar l'or¬ 
dre de desallotjament que havia signat el jutjat de primera instància 
número 4 de Barcelona. La casa fa més de 3 anys que està okupada i 
ha estat rehabilitada i acondicionada com a vivència. Una cinquante¬ 
na de persones s'hi van solidaritzar, participant de l’esmorzar popu¬ 
lar. Després de l’arribada dels agents judicials tot indicava que la poli 
cia procediria al desallotjament, però l’espera es va fer molt llarga. 
Sota un intens sol, anaven passant les hores, i les dotacions policials 
que s'havien presentat a primera hora del matí varen marxar. De 
totes formes el jutge no va voler suspendre l'ordre i li va comunicar 
a la policia que el desallotjament s'havia de fer quan tinguessin els 
efectius i dotacions suficients. A dos quarts de tres s'hi presentaven 
dues furgonetes d'antiavalots. A les tres s'hi van presentar cinc fur¬ 
gonetes més, acompanyades del comissari de torn de paisà. El desal¬ 
lotjament semblava imminent. Però, sorprenentment, després d'una 
conversa entre els agentsjudicials i els policiesque ja eren davant de 
la porta de la casa, varen decidir suspendre el desallotjament. El cap 
policial però, enrabiat, va assegurar que: "si la casa fós meva no tin¬ 
dria aquestes contemplacions", i va ordenar identificar una de les 
persones que s'havien concentrat per solidaritzar-se amb la casa. 

Contra-lnfos 5/ 8/ 03 


trossar més. Les persones que okupen aquest edifici des de febrer de 
2002 han denunciat a la constructora Loura S.A., a l'empresa d'en¬ 
derrocs Pau i a la Direcció d'Actuació Urbanística per haver permès 
l'enderroc de la finca. Els i les okupants no havien rebut cap ordre de 
desallotjament i ni tan sols s'havia obert un procés judicial de 
desnonament com obliga la llei. Es tracta d'un enderroc totalment 
il·legal, i a més amb l'encobriment dels agents de la Guàrdia Urbana 
que eren presents en el moment de l’actuació. Contra-lnfos 5/ 8/ 03 



M untanyes de runa bloquegen la casa okupada del carrer M aladeta. 





























L'imperialisme ianqui a Àfrica 


El president George W. Bush visita el continent 
africà, paralitzant les ciutats durant alguns dies 

A Ulla de Goree es van talar tots els arbres per on passava la ruta del president 

i es va expulsar, durant unes hores, a la gent de les seves cases. 


Senegal/Àfrica.- Com ja sabeu George W 
Bush està de visita a Àfrica. Va començar el 
seu viatge pel Senegal, on va arribar a les 7:20 
pm i s'en va anar a les 130 pm de l’endemà. 
Aquesta visita ha representat una odissea 
per a nosaltres que ja continua circulant una 
petició perquè el 8 de juliol sigui consagrat 
com "Dia de la Dependència"... Deixeu-me 
compartir amb vosaltres el que hem hagut de 
suportar des del passat cap de setmana: 

1- Detencions i arrestos: Més de 1500 per¬ 
sones van ser detingudes entre dijous i dil¬ 
luns. Esperem que siguin alliberades quan 
marxi el 'gran home'... 

2. - Avions de la força aèria nord-americana 
sobrevolen Dakar dia i nit, el soroll éstal que 
no espot dormir... 

3. - Van arribar a Senegal al voltant de 700 
persones de la 'seguretat personal’ de Bush, 
amb els seus gossos i els seus automòbils. 
Les forces de seguretat senegaleses no estan 
autoritzades a apropar-se al president nord- 
americà... 

4. - Tots els arbres dels llocs per on devia 
passar Bush van ser tallats...alguns tenien 
més de ]00 anys.. 

5 - Totes les rutes que van al centre de la ciu¬ 
tat (on es troben escoles, hospitals i 
oficines) van ser tancades des del dillunsa la 
nit fins el dimarts a les 3h de la tarda. Això 
significa que no vam poder anar a l'escola, ni 
a les nostres oficines i que els malalts també 
van haver de quedar-se a casa. 

6.- Els exàmens finals de secundària que 
havien de començar el dilluns, van ser 
postergatsfinsel dimecres. 

La visita de Bush a la Illa Goree és un altra 
història. Goree és una petita illa enfront de 
Dakar, des d'on durant els segles XV i XIX eren 
embarcats els esclaus africans cap a els EEUU. 
Tot esperant els vaixells eren 'emmagatze¬ 
mats' en cases especials conegudes com 
'cases d'esclaus'. Una d'aquestes cases és avui 
un museu que li recorda a la humanitat aque¬ 
st fosc període. El museu ha estat visitat per 
reis i reines, presidents com Bill Clinton que 


va estar amb la seva esposa i filla, i abans van 
estar allí Nelson Mandela, el Papa, molts dis¬ 
tingits visitants i molts turistes. Cap d’ells va 
molestar la vida quotidiana dels illencs. Però 
aquesta vegada, per 'raons de seguretat' la 
població local va ser expulsada literalment de 
les seves cases entre les 5h i les ]2h del dia. 
Agents de la seguretat nord-americana els 
van obligar a anar-se'n deixant tot obert, 
inclosos els armaris, perquè els gossos portats 
especialment d'EEEU poguessin revisar-los. El 
ferri que connecta l’illa amb Dakar no va fun¬ 
cionar i les oficines i negocis van tancar tot el 
dia. Segons un economista entrevistat per 
Ràdio Senegal, aquest país tant pobre va per¬ 
dre molt diners gràcies a la il·lustre visita... A 
més de no poder sortir pràcticament de les 
nostres cases sofrim altres tipus d'humilia¬ 
cions. Bush no només va evitar el contacte 
amb els senegalesos, sino que tampoc va usar 
les nostres coses. Es va portar la seva butaca, 
els seus automòbils, el seu menjar i fins i tot 
la seva aigua. Va arribar amb els seus peri¬ 


odistes i els nostres van haver de romandre 
gairebé tot el temps tancats a l’aeroport. El 
nostre president no va ser autoritzat a parlar, 
només Bush va parlar a Goree...va parlar sobre 
l'esclavitud ...sembla que necessita el vot dels 
afro-americans per a ser reelegit. Per això va 
visitar aquesta illa. Diverses manifestacions 
contra aquesta visita van ser organitzades 
ahir, quan Bush estava aquí. Tenim la sensació 
que ens volen convèncer que no som res i que 
els EEUU poden fer el que els hi vingui en 
gana, a tot arreu... és una terrible sensació. 
Però segons una amiga d'Uganda, no hauríem 
de queixar-nos perquè a Uganda, Bush ni es 
dignarà sortir de l'aeroport. El president 
ugandès ha d'anar ell a l’aeroport si vol 
veure’l... Però és important que sabeu que avui 
milers de senegalesos pensen que els nord- 
americans creuen que el món és propietat 
seva, com el seu propi territori. 

Dr. Carolyn M.Byerly, 
Dep.of Communication 
University of Maryland 5/ 8/ 03 



Bush quan era maquillat la nit del passat 20 de març, 3 minuts abans d'anunciar la invasió d'Iraq. 


Lluites laborals 


Detenció i judici ràpid 
contra 4 persones 
detingudes a una 
okupació a Sant Cugat 

Sant Cugat/ Vallès Occidental.- El passat di¬ 
vendres 1 d'agost quatre persones van ser 
detingudes després de passar una nit a "La 
casa del buda" situada a l'avinguda Can 
Cortés a la població de San Cugat, casa en 
la que havien entrat per conèixer la seva 
situació i donat el cas okupar-la. Després de 
passar 48 hores a comissària i prendre'ls 
declaració, ara se'ls acusa d'un delicte 
d'okupació i un altre de danys que a falta de 
tasament, es preveu de 2.000 euros. El judi¬ 
ci ha estat el dimarts dia 5 d'agost a les 17.30 
als jutjats de Rubí i els detinguts han cridat 
a que hi acudeixen les persones que els vul¬ 
guin donar suport. 

Més informació a: barcelona.indymedia.org 
Contra-lnfos 5/ 8/ 03 


Els empleats es van manifestar el passat dilluns 4 d'agosta Barcelona 

Treballadors de Printer protesten pels 
acomiadaments i la reducció dels seus sous 

L'empresa obliaa els empleats a cobrar gairebé la meitat si volen evitar els acomiadaments. 

Barciona.- Centenars de treballadors de Printer Industrias Gràficas es van manifestar el pas¬ 
sat dillunsa Barcelona per denunciar l’expedient de regulació que vol aplicar l'empresa i que 
inclou l'acomiadament de 245 dels 490 treballadors que treballen a la fàbrica de Sant Vicent 
dels Horts. A la planta, es va fer, a més, una aturada de 24 hores. L’empresa ha proposat els 
treballadors reduir el nombre d’acomiadaments a 98 però, a canvi, han d’acceptar una reduc¬ 
ció 'salvatge' dels seus sous, tal com han explicat els mateixos empleats. Printer, filial de la 
multinacional alemanya Bertelsmann, ha proposat reduir els salaris en percentatges que van 
del 18 al 27 per cent. A la pràctica, aquestes baixades es converteixen en molt més dràs¬ 
tiques, tal com ha explicat Antonio Àlvarez, president del comitè d’empresa: '..sumades a la 
congelació salarial dels propers anys, suposa una reducció del sou del 44% dels empleats del 
taller i del 25% per al personal d'administració.' Àlvarez ha afegit que han demanat a la 
Generalitat que pressioni perquè aturi ‘les pràctiques de les multinacionals’ amb els seus tre¬ 
balladors. L'empresa, al seu torn, ha declarat que no pensa canviar les condicions i que ofer¬ 
eix 45 dies de salari per any treballat als acomiadats. La Generalitat ha de decidir d'aquí una 
setmana aproximadament si aprova l’expedient de regulació. El personal de Printer ha con¬ 
vocat una nova manifestació pel 18 d’agost i no descarta iniciar una vaga indefinida si l'em¬ 
presa tira endavant amb les seves intencions. Vilaweb 5/ 8/ 03 


La vaga, que ha durat 134 dies, s'ha acabat 

Tomares, la victòria d'una resistència 


Tomares/ Sevilla.- "El secretari d'Acció Sindi¬ 
cal de la Confederació Nacional del Treball a 
Sevilla (CNT), Antonio M orague, va anunciar 
que «ja s'ha signat» l'acord entre els trebal¬ 
ladors/ res del servei de neteja de Tomares i 
l'empresa concessionària, Ferrovial. Amb 
aquest acord es posa fi a més de tres mesos 
d'atur del servei de recollida d'escombraries 
al municipi, a la vaga de fam i al tancament 
que mantenien sis treballadors/ res i l'artista 
Quico Rivas a la parròquia sevillana de la 
Magdalena i es produeix després de l'anunci 
de l’alcaldessa, Antònia Hierro, que si no es 
solucionava el conflicte «rescataria» la con¬ 
cessió del servei. M orague va assenyalar que 
el sindicat «continuarà» amb la demanda 
judicial que té previst presentar contra l'al¬ 
caldessa, encara que va expressar el seu de¬ 
sig de «contactar» amb l'Ajuntament a fi 
d'arribar a un acord «perquè cessin les ac¬ 
cions legals per ambdues parts». Finalment, 
el dirigent sindical va destacar que els tre¬ 
balladors/ res del servei de neteja «es poden 
sentir satisfets/ tes» per l’acord arribat amb 
Ferrovial, encara que també va apuntar que 
aquest «no recull totes les aspiracions dels 
empleats/ des». Els treballadors/ res han fet 
públic aquest comunicat: 


"El 28 de juliol, a les 14.30 hores, en la 
Delegació provincial de Treball, els trebal¬ 
ladors/ res de la neteja pública de Tomares i 
la C.N I. hem signat un acord amb l'empresa 
Ferrovial Serveis, S.A., amb el qual es posa fi 
a 134 dies de vaga indefinida. Breument, els 
punts essencials de l'acord són els següents: 

- Anul·lació de tots els expedients discipli¬ 
naris causats durant la vaga: readmissió dels 
acomiadats/ des. 

-Nou contracte de 6 mesos per als 5 trebal¬ 
ladors/ res que tenien contracte temporal. A 
més, quan finalitzi el seu contracte tenen 
reconegut el dret de preferència per a ser 
novament contractats/ des. 

- Retirada mútua de totes les demandes oca¬ 
sionades durant la vaga. 

- Increment salarial del 3 % per al primer 
any, de l'I.P.C. +el 2 % per al segon i incre¬ 
ment mínim de l'I.P.C. per a anys posteriors. 

- Conceptes retributius: es manté l'actual 
esquema retributiu, que podrà ser substituït 
quan recaigui sentència ferma a la demanda 
de quantitat que tenim interposada, i que 
pot suposar la incorporació del plus tòxic i 
el de jornades especials. A més s'ha incre¬ 
mentat el plus de nocturnitat. 

- Garantia que qualsevol acord de caràcter 


general haurà de ser aprovat per l'assemblea 
de treballadors/ res, i reconeixement de la 
representativitat de les seccions sindicals. 

- Vinculació dels treballadors/ res al servei 
de la neteja pública de Tomares: no podran 
ser traslladats/des a un altra destinació 
sense el seu consentiment. 

- Altres aspectes del conveni: 

• Retribució del ]Q0 %en cas de baixa per acci¬ 
dent laboral, malaltia professional i també per 
malaltia comuna que impliqui hospitalització 
o intervenció quirúrgica o torns de treball: 5 i 
2 per a la viària i 4 i 2 per a la R.S.0. 

■ Assignació d'un altre lloc de treball en cas 
de retirada del permís de conduir 

■ Un festiu més. 

■ Regulació d'excedències, assignació de 
llocs de treball, bestretes reintegrables, 
llicències, etc." 

No s'ha aconseguit la clàusula de garantia lab¬ 
oral, però la nostra major garantia és la força i 
solidaritat que hem demostrat durant tot el 
conflicte. Ara saben del que som capaços/ ces 
i que no consentirem cap abús ni represàlia. 
Una abraçada a tots i totes els companys/ es 
solidaris/ es. La victòria és seva, és de tots/ es." 
Els treballadors de la neteja de Tomares 
CNT de Sevilla +Contra-lnfos 5/ 8/ 03 
















Contra la Llei d'Estrangbtia 


Defensa dels espais nahjrals 


Antifeixisme 


Per una solució digna per a les 
casernes de Sant Andreu 

Sant Andreu de Palomar/ Barcelona.- Les organitzacions i persones sotasignants, en relació al cas de les caser- 
nas de Sant Andreu volem: 

1- Denunciar que són les Administracions les responsables de la situació que viuen més de 600 persones en 
unes instal·lacions sense aigua ni llum i carents de les mínimes condicions d'habitabilitat. 

Són les responsables perquè van abandonar a la deterioració edificis i terrens de la seva propietat sense cuidar- 
se de la seva neteja ni salubritat. Són les responsables perquè manquen d'una política que permeti l'accés gen¬ 
eral a la vivenda conduint a qui manca de recursos a l'amuntegament en pisos superpoblats, l'ocupació de caix¬ 
ers, locals abandonats i fins i tot carrers de la ciutat. Són les responsables perquè amb la Llei d'Estrangeria con¬ 
demnen a centenars de milers de persones a la manca absoluta de drets. Sense papers, els immigrants no poden 
treballar ni accedir a un habitatge digne ni exercir els drets polítics més elementals. Són les responsables perquè 
incompleixen fins i tot la seva pròpia Llei, al mancar Catalunya d'un centre d'acollida per a immigrants 
2 - Reclamar per a aquestes persones i per al barri en el qual viuen una solució digna. 

Solució que per descomptat no és policial. Davant la negativa de la magistrada a aplicar el procediment d'urgèn¬ 
cia, les administracions han incrementat l'assetjament policial als immigrants residents en les casernes efectu¬ 
ant així una sort de desallotjament encobert. Reclamem el cessament immediat de tal assetjament i el respecte 
a la vida i la llibertat d'aquestes persones. Solució que ha de contemplar el reallotjament de les persones que 
actualment habiten a les casernes. Un reallotjament digne i durader que fins ara no ha estat posat en pràctica 
ni ofert als habitants de les casernes. Reallotjament que deu correspondre a les administracions, fins que aque¬ 
stes persones puguin pagar-se’l per elles mateixes. Solució que no pot passar per derivar als immigrants a l'e¬ 
conomia submergida ni impedir el seu accés a l'habitatge. Solució que deu tenir en compte la necessitat de reg¬ 
ularització dels centenars de milers d'immigrants que ja viuen a 
l'estat espanyol. Solució que deu preveure la construcció en els 
terrenys de les casernes d'equipaments i habitatges assequibles, 
que el barri i tots els habitants de Barcelona necessiten. 

Una solució com la que estem reclamant no provindrà d'una sen¬ 
tència judicial ni molt menys d'un desallotjament policial de les 
casernes. És una solució que han d'aportar les administracions 
negociant-la amb totes les parts implicades en el cas. Per a recla¬ 
mar aquesta solució i oposar-nos a l'assetjament policial al que 
estan sotmetent als habitants de les casernes volem convocar a 
tota la ciutadania de Barcelona a una Concentració el proper 
Dijous 7 d'Agost, 19:00 hores Plaza Sant Jaume de Barcelona. 

Arquitectes sense Fronteres, associació d’amistat amb el poble 
de Guatemala,Debat a Bat(Esglesia de Sant Agustí), CGT, Col·lec¬ 
tiu de Solidaritat amb la Rebel·lió Zapatista, Cornellà sense 
Frontertes, En Construcció (Plataforma de treballadors/ res de 
Telefónica), Papers per Tothom, Plataforma d'amics de la gent 
de les casernes, Rai, Sodepau 5/ 8/ 03 


Invasió d’Iraq: 

la matança continua 

Qldurant l'última setmana) 


Acampada contra el camp de golf de Vilanera 

Volem que es declari Vilanera i el paratge 
del voltant com a bé cultural d'interés 
nacional integrat al conjunt patrimonial 
arqueològic monumental d'Empúries 

L'Escala i Empúries/Alt Empordà.- Aquest 30 de juliol, la Comissió d'Urba¬ 
nisme de la Generalitat ha reconegut finalment la vigència de l’article 31 
del pla general de l'ajuntament de l'Escala, tal com es va pronunciar la 
Comissió Jurídica Assesora. D'aquesta manera les terres de Vilanera 
passen a ser novament sòl rústic. Els promotors del camp de golf i la 
urbanització han anunciat que presentaran un recurs contenciós admin¬ 
istratiu contra la decisió. La seva pretensió era que la Generalitat certi¬ 
fiqués l'aprovació del pla parcial emparant-se en un silenci administratiu 
positiu no ha donat el resultat que esperaven. No sembla que el 
Departament de Política Territorial i Obres Públiques estigui disposat a 
acceptar-ho. El projecte de la immobiliària va caducar el seu dia gràcies 
a l’aplicació de l’article 311 del Pla General d'Ordenament Urbà de 
l'Escala de l'any 1993 així ho va argumentar també la Comissió Jurídica 
Assessora. Aquest és un punt important, ja que si els terrenys contin¬ 
uessin sent urbanitzables -com defensen el promotors golfistes immo- 
biliàris-, el termini per considerar el silenci administratiu com a positiu 
sí que hauria transcorregut. En canvi, si els terrenys són no urbanitzables, 
"el silenci administratiu" en qualsevol cas s'hauria de considerar negatiu. 
L’alcalde de l'Escala va anunciar que l'ajuntament no té previst modificar 
el Pla General mentre el tema estigui als jutjats. Nombrosos col·lectius 
de l’Escala, l'Empordà i dels Països Catalans han preparat una gran acam¬ 
pada reivindicativa a Vilanera pels dies 16 i 17 d'agost. Son col·lectius de 
defensa del territori, socioambientals i de mobilització social, com ara 
la Plataforma d'Oposició als Transvasaments -integrada a la Xarxa per 
una Nova Cultura del’Aigua-, la plataforma 'Salvem Vilanera i l'Estany' - 
que també s'oposa al golf projectat a l'antic estany de Bellcaire (segons 
les normes subsidiàries de Bellcaire)-, ATTAC/ Baix Ter i Baix Fluvià, 
l'Ateneu Art i Cultura de l'Escala, l’Ateneu Enciclopèdic Popular de 
Barcelona i altres col·lectius del Nord-est de Catalunya i dels Països 
Catalans. Volen mantenir el caire agrícola de Vilanera i la muntanya 
Rodona i la declaració del tot el paratge -desde del camí Ramader a la 
clossa del Llop fins al pas d'en Roca, al terme d'Albons- de Bè Cultural 
d'interès Nacional integrat al conjunt patrimonial arqueològic monu¬ 
mental d'Empúries i també induint tot aquest ampli territori del BaixTer 
dins del PEIN. L’acampada es farà a Vilanera (Empúries) en terrenys de 
l'hort del pagès Jaume Llorens, l’últim indígena resistent a l'especulació 
de construcció de camps de golf. Elsud.org +Contra-lnfos 5/ 8/ 03 


Manifestació a l'Hospitalet en suport al CSO La Òpera 

Hospitalet de Llobregat.- Divendres passat ld'agost, entre 30 i 50 persones van recórrer els 
carrers d'Hospitalet en resposta a l’agressió feixista que dies abans havia patit el CSO La 
Opera. La manifestació va ser molt tranquila i en cap moment van aparèixer el feixistes, 
durant el recorregut es va aprofitar per pintar un mural gegant en una de les parets del barri 
amb el lema: "Stop feixisme, cap agressió sense resposta". Contra-lnfos 5/ 8/ 03 

A Chiapas, les comunitats i I'Ezln prenen la iniciativa 

ChiapaV Mèxic.- El proper dissabte 9 d'agost I'Ezln i les comunitats indígenes de Chiapas cele¬ 
braran un important acte que significarà un salt endavant en la lluita pels drets i la dignitat de 
la població en rebel·lia. L’acte on hi participaran milers de persones desplaçades des de tots 
els racons de la regió es podrà seguir en directe a través de la nova ràdio chiapaneca "Radio 
Insurgente", per ona curta. Unes emisions que previsiblement pretendran ser interceptades i 
boicotejades per l’exèrcit mexicà. Per això, diversos grups de suport i de contrainformació a 
internet i a les ones reemetran l’emissió a través de la xarxa. Estigues a alerta de com poder 
fer el seguiment. També des de la trobada preparatòria de les mobilitzacions anti-OMC de 
Cancún, que es farà a Larzac (França) el proper cap de setmana i que reunirà desenes de milers 
de persones es farà una connexió amb la selva lacandona. Contra-lnfos 5/ 8/ 03 


Butlletí setmanal 

Gontka-Infos 


tel: 93.442.62.53 

CORREU electrònic: 

«zitzania@sindominio.net» 


^ssL'oratge de la setmana vinent 


Dimecres 6 

Dijous 7 

Divendres 8 

Dissabte 9 

Diumenge 10 

Dilluns 11 

Dimarts 12 

Setmana encara més calurosa que l’anterior. Alguns núvols el cap de setmana. Les previsions a 
mig termini indiquen canvis amb més pluges i baixada de temperatures a partir del 15 d’agost. 




























































